447 ATT DWAR L-GĦAQDIET TAL-PRODUTTURI Biex jipprovdi għall-ħolqien ta’ għaqdiet tal-produtturi fis-setturi tal-agrikoltura u tas-sajd. L-ATTIX tal-2002 Avviżi Legali 426 tal-2007 u. L-ATTIX tal-2002 Avviżi Legali 426 tal-2007 u L-ATTIX tal-2002 Avviżi Legali 426 tal-2007 u. L-ATTIX tal-2002, kif emendat bl-Avviżi Legali 426 tal-2007, 346 tal-2008182 tal-2012 L-ATTIX tal-2002 Avviżi Legali 426 tal-2007 u. L-ATTIX tal-2002 Avviżi Legali 426 tal-2007 u L-ATTIX tal-2002 Avviżi Legali 426 tal-2007 u. L-ATTIX tal-2002, kif emendat bl-Avviżi Legali 426 tal-2007, 346 tal-2008182 tal-2012 TAQSIMA I Preliminari 1. It-titolu fil-qosor ta’ dan l-Att hu l-Att dwar l-Għaqdiet tal-Produtturi. Tifsir. Emendat: A.L.182 tal-2012. 2. F’dan l-Att, sakemm ir-rabta tal-kliem ma teħtieġx xort’oħra- " assoċjazzjoni bejn il-fergħat interessati " tfisser assoċjazzjoni magħmula minn rappreżentanti tal-attivitajiet ekonomiċi li huma konnessi mal-produzzjoni, in-negozju u l-ipproċessar tal-prodott, u tista’ tinkludi rappreżentanti ta’ xi waħda jew iżjed minn dawn l-attivitajiet ekonomiċi; " Direttur " tfisser id-Direttur tal-Agrikoltura jew id-Direttur tas-Sajd, kif ikun il-każ, u sal-limitu tal-awtorità mogħtija, tinkludi kull uffiċjal pubbliku awtorizzat mid-Direttur għalhekk bil-miktub għal xi wieħed mill-għanijiet ta’ dan l-Att; "fond tal-operat " tfisser il-kont tal-organizzazzjoni tal-produttur i bbażat fuq il-kontribuzzjonijiet tal-produtturi u l-finanzjament mill-Gvern, liema fond ikun użat biss biex jiffinanzja programmi tal-operat, pjani ta’ azzjoni u irtirar mis-suq; " irtirar mis-suq " tfisser it-tneħħija mis-suq ta’ prodotti li jkunu koperti minn programm tal-operat; u "irtirati mis-suq" għandha tinftiehem skont hekk; " membru " tfisser persuna li, flimkien ma’ persuni oħra, tifforma, toħloq jew tingħaqad ma’ xi organizzazzjoni tal-produtturi; " Ministru " tfisser il-Ministru responsabbli għall-Agrikoltura u s-Sajd; " miżura " tfisser l-għadd ta’ azzjonijiet relatati ma’ xulxin li, flimkien, jilħqu xi waħda jew aktar mill-objettivi skont il-programm tal-operat; " organizzazzjoni tal-produtturi " tfisser organizzazzjoni, rikonoxxuta mid-Direttur, li tkun korp volontarju, kostitwit legalment, ta’ produtturi ta’ prodotti partikolari jew ta’ persuni li jaħdmu fl-industriji tal-agrikoltura u, jew tas-sajd, li jaġixxu flimkien biex jipproduċu, jaħsdu, jaħżnu, jippakkjaw u, jew iressqu l-prodotti tagħhom lejn is-swieq; "persuna mhux imsieħba f’xi organizzazzjoni tal-produtturi " tfisser produtturi li jipproduċu xi prodotti koperti minn regolamenti magħmulin taħt l-artikolu 19, iżda li ma jkunux imsieħba fl-ebda organizzazzjoni ta’ produtturi; " pjan ta’ azzjoni " tfisser pjan approvat minn organizzazzjoni ta’ produtturi sabiex jintlaħqu l-kriterji għar-rikonoxximent skont regolamenti magħmulin taħt l-artikolu 19; "prodott " tfisser it-tip ta’ prodotti agrikoli u, jew prodotti tas-sajd koperti b’regolamenti magħmulin taħt l-artikolu 19; u "produzzjoni " għandha tinftiehem skont hekk; " prodotti imwasslin is-suq " tfisser il-prodotti tal-membri tal-organizzazzjoni ta’ produtturi li jkunu twasslu fis-suq permezz tal-organizzazzjoni; "produttur " tfisser persuna li tkun involuta fix-xogħol ta’ tkabbir tal-uċuh tar-raba jew ta’ trobbija tal-annimali, jew fix-xogħol tal-industrija tas-sajd; " programm tal-operat " tfisser pjan approvat minn organizzazzjoni ta’ produtturi sabiex jitjieb l-andament tal-organizzazzjoni fuq medda ta’ żmien b’mod partikulari f’termini ta’ twassil fis-suq, kwalità tal-prodott u kondizzjonijiet ambjentali; "Tribunal" tfisser it-Tribunal tar-Reviżjoni Amministrattiva mwaqqaf bl-artikolu 5 tal-Att dwar il-Ġustizzja Amministrattiva [żaħ. Kap. 490. Kap. 490. TAQSIMA II Kostituzzjoni tal-Organizzazzjonijiet tal-Produtturi 3. Ħolqien ta’ organizzazzjonijiet tal-produtturi. (1) Organizzazzjonijiet tal-produtturi li jkunu rikonoxxuti mid-Direttur skont id-disposizzjonijiet ta’ regolamenti magħmulin skont l-artikolu 19 ikollhom personalità legali distinta minn dik tal-membri tagħhom. (2) Produtturi, li l-prodotti tagħhom jaqgħu taħt xi waħda mill-kategoriji li, minn żmien għal żmien, jistgħu jiġu preskritti mill-Ministru f’regolamenti magħmulin taħt l-artikolu 19, jistgħu jiffurmaw organizzazzjoni tal-produtturi. 4. Il-funzjonijiet u l-għanijiet ta’ organizzazzjoni tal-produtturi huma: (a) li tieħu dawk il-miżuri biex jiġi żgurat li l-produzzjoni tal-membri tagħha tkun kemm jista’ jkun orjentata lejn is-swieq; (b) li tippromwovi t-tqegħid fis-suq tal-prodotti tal-imseħbin tagħha; u (ċ) li tippromwovi teknika ta’ produzzjoni li tkun fuqbazi ambjentali soda u skont linji razjonali. 5. Organizzazzjoni tal-produtturi tiġi rikonoxxuta biss għall-għanijiet ta’ dan l-Att jekk, wara li tapplika għar-rikonoxximent mid-Direttur skont id-disposizzjonijiet ta’ dan l-Att, tissodisfa l-ħtiġiet imniżżlin f’regolamenti magħmulin taħt l-artikolu 19. 6. S] ubija f’organizzazzjo-nijiet tal-produtturi. (1) Il-membri ta’ organizzazzjonijiet tal-produtturi għandhom joqogħdu għar-regoli tal-organizzazzjoni li tagħha jkunu membri, u għandhom- (a) japplikaw ir-regoli adottati mill-organizzazzjoni tal-produtturi f’dak li għandu x’jaqsam ma’ rappurtaġġ dwar il-produzzjoni, il-produzzjoni infisha, is-swieq u l-ħarsien tal-ambjent; (b) ikunu mseħbin ma’ waħda biss mill-organizzazzjonijiet tal-produtturi rigward kull prodott, iżda jistgħu jkunu mseħbin ma’ organizzazzjonijiet oħrajn sakemm dawk l-organizzazzjnijiet ma jtellgħux fis-suq prodotti simili; (ċ) bla-ħsara għad-disposizzjonijiet tas-subartikolu (2), itellgħu is-suq il-produzzjoni kollha tal-prodott ikkonċernat, permezz tal-organizzazzjoni tal-produtturi; (d) iħallsu dawk il-kontribuzzjonijiet finanzjarji li hemm provvediment għalihom fir-regoli tal-organizzazzjoni tal-produtturi sabiex jiġi stabbilit u jitkattar il-fond tal-operat imsemmi fl-artikolu 9. (2) Fejn l-organizzazzjoni tal-produtturi tawtorizza hekk, u skont it-termini u l-kondizzjonijiet li jkunu mfassla minnha, il-membri jistgħu- (a) jbiegħu parti mill-produzzjoni tagħhom direttament lill-konsumatur; (b) itellgħu is-suq, permezz ta’ xi organizzazzjoni tal-produtturi oħra jew permezz ta’ xi mezz ieħor ta’ tqegħid ta’ prodotti fis-suq, indikat għal dan il-għan mill-organizzazzjoni tal-produtturi tagħhom, kwantitajiet ta’ prodotti li jkunu żgħar ħafna meta jkunu relatati mal-volumi li l-organizzazzjoni tagħhom ittella’ lejn is-swieq; (ċ) itellgħu fis-suq, permezz ta’ xi organizzazzjoni tal-produtturi oħra jew permezz ta’ xi mezz ieħor ta’ tqegħid ta’ prodotti fis-suq, indikat għal dan il-għan mill-organizzazzjoni tal-produtturi tagħhom, prodotti li, minħabba l-karatteristiċi tagħhom, normalment ma jkunux koperti mill-attivitajiet kummerċjali tal-organizzazzjoni ikkonċernata; u (d) skont il-proċeduri magħmula mid-Direttur permezz ta’ deroga, jkunu awtorizzati għal perijodi limitati biss u b’mod li jonqos bil-mod il-mod, u għal ċerti prodotti partikolari, li jikkonkludu kuntratti diretti ma’ stabbilimenti li jipproċessaw il-prodotti. 7. Dmirijiet tad-Direttur. (1) Ikun dmir tad-Diretturli- (a) jiddeċiedi jekk għandux jingħata rikonoxximent lil organizzazzjoni tal-produtturi fi żmien tliet xhur wara li tkun ġiet sottomessa l-applikazzjoni flimkien mad-dokumenti li jsostnuha li jistgħu jkunu meħtieġa; (b) jagħmel xogħol ta’ kontroll f’intervalli regolari sabiex jaċċerta ruħu li l-organizzazzjonijiet tal-produtturi jissodisfaw il-ħtiġiet għar-rikonoxximent tagħhom, u jkunu qegħdin joperaw skont il-programm tal-operat approvat, iwettaq verifika xierqa tal-fondi tal-operat, u, fil-każ li ma jiġux sodisfatti dawn il-ħtiġiet, li jimponi il-penalitajiet preskritti u, jew, li jirtira r-rikonoxximent; (ċ) jinnotifika lill-Ministru fi żmien xahrejn, dwar kull deċiżjoni biex jagħti, jirrifjuta jew jirtira r-rikonoxximent. (2) Mingħajr preġudizzju għal kull azzjoni oħra lid-Direttur għandu taħt din il-liġi jew xi liġi oħra, in-nuqqas min-naħa ta’ organizzazzjoni li tiffunzjona skont programm tal-operat approvat jew li tissottometti l-kotba tagħha għal spezzjonu verifika, jew li tippermetti li ssir il-verifika tagħhom kif provdut f’dan l-artikolu, jkun ifisser li l-uffiċjali ta’ dik l-organizzazzjoni jistgħu jinkorru l-penalitajiet u l-multi amministrattivi li jistgħu jiġu preskritti. TAQSIMA III Tħaddim ta’ Organizzazzjonijiet tal-Produtturi 8. Tħaddim ta’ organizzazzjonijiet tal-produtturi. (1) L-organizzazzjonijiet tal-produtturi jkunu regolati minn dawk ir-regolamenti li jistgħu jiġu preskritti skont l-artikolu 19, u għandhom jiġu mħaddma skont il-programm tal-operat imsemmi fis-subartikolu (2). (2) L-organizzazzjonijiet tal-produtturi għandhom jissottome-ttu, għall-approvazzjoni tad-Direttur, programmi tal-operat kull meta jkunu hekk meħtieġa mid-Direttur, u l-ebda tibdil għal dawk il-programmi tal-operat ma jiġi fis-seħħ mingħajr l-approvazzjoni minn qabel, bil-miktub, tad-Direttur. (3) Id-Direttur għandu jagħti l-kunsens tiegħu jew mod ieħor għal tibdil fi programm tal-operat fi żmien tliet xhur mis-sottomissjoni, mill-organizzazzjoni konċernata, tat-talba għal dak it-tibdil. 9. (1) L-organizzazzjonijiet tal-produtturi li jwaqqfu fond tal-operat, jistgħu japplikaw lid-Direttur, skont id-disposizzjonijiet ta’ dan l-Att, għal assistenza finanzjarja. (2) Il-fond tal-operat imsemmi fis-subartikolu (1) jista’ jiġi utilizzat, mill-organizzazzjonijiet tal-produtturi, biex jiġi ffinanzjat l-irtirar mis-suq ta’ prodotti fil-każijiet biss fejn l-programm tal-operat ikun ġie approvat mid-Direttur skont l-artikolu 8(2). (3) Il-Ministru jista’ jagħmel regolamenti biex jiġu stabbiliti l-kondizzjonijiet li taħthom prodotti li jkunu koperti minn programm tal-operat jistgħu jiġu rtirati mis-suq, u l-mod kif għandu jsir disponiment minn dawk il-prodotti. 10. Promozzjoni u kompetittività tal-prodotti. Id-Direttur għandu jieħu dawk il-miżuri li jidhirlu xierqa biex jippromwovi u jtejjeb il-kompetittività ta’ prodotti elenkati f’regolamenti magħmulin taħt dan l-Att u maħsuba biex jitqiegħdu fis-suq mill-organizzazzjonijiet tal-produtturi. TAQSIMA IV Assoċjazzjonijiet bejn il-fergħat interessati 11. Għarfien ta’ assoċjazzjonijiet bejn il-fergħat interessati. (1) Assoċjazzjonijiet bejn il-fergħat interessati li jkunu rikonoxxuti mid-Direttur skont id-disposizzjonijiet ta’ regolamenti magħmulin skont l-artikolu 19 ikollhom personalità legali distinta minn dik tal-membri tagħhom. (2) Id-Direttur għandu, skont ir-regolamenti magħmula taħt l-artikolu 19- (a) jiddeċiedi jekk jagħtix rikonoxximent lil assoċjazzjoni bejn il-fergħat interessati, fi żmien tliet xhur wara li tkun saret l-applikazzjoni flimkien mad-dokumenti rilevanti li jsostnuha kif speċifikat fir-regolamentimsemmija; (b) jagħmel verifiki f’intervalli regolari biex jaċċerta ruħu li l-assoċjazzjonijiet bejn il-fergħat interessati jilħqu t-termini u l-kondizzjonijiet għal rikonoxximent; (ċ) jirtira r-rikonoxximent jekk - (i) it-termini u l-kondizzjonijiet għar-rikonox-ximent speċifikati f’regolamentimsemmijin f’dan l-artikolu ma jibqgħux jintlaħqu; jew (ii) l-assoċjazzjoni bejn il-fergħat interessati tagħmel xi kontra venzjoni jew tonqos li timxi ma’ xi regolament preskritt skont dan l-Att; (d) jinnotifika fi żmien xahrejn lill-Ministru dwar kull deċiżjoni li jieħu biex jagħti, jirrifjuta jew jirtira r-rikonoxximent. (3) Mingħajr preġudizzju għal kull azzjoni oħra lid-Direttur għandu taħt din il-liġi jew xi liġi oħra, in-nuqqas min-naħa ta’ assoċjazzjoni bejn il-fergħat interessati li tiffunzjona skont id-disposizzjonijiet ta’ dan l-Att jew ta’ regolamenti magħmulin taħt u, jkun ifisser li l-uffiċjali ta’ dik l-assoċjazzjoni bejn il-fergħat interessati jistgħu jinkorru fil-penalitajiet u multi amministrattivi li jistgħu jiġu preskritti. TAQSIMA V Ġenerali 12. Rapport annwali. (1) Id-Direttur għandu, kull sena, jibgħat rapport annwali lill-Ministru dwar l-attivitajiet ta’ organizzazzjonijiet tal-produtturi u assoċjazzjonijiet bejn il-fergħat interessati. (2) Id-Direttur għandu, darba fis-sena, jippubblika fil-Gazzetta elenku ta’ organizzazzjonijiet tal-produtturi u assoċjazzjonijiet bejn il-fergħat interessati reġistrati; id-Direttur għandu wkoll jippublika fil-Gazzetta kull irtirar ta’ rikonoxximent ta’ organizzazzjonijiet tal-produtturi u assoċjazzjonijiet bejn il-fergħat interessati, kif ukoll elenku tal-prodotti, jekk ikun hemm, li jkunu ġew irtirati mis-suq f’xi żmien jew żminijiet partikolari matul it-tliet xhur immedjatament qabel dik il-pubblikazzjoni. 13. Estensjoni tal-benefiċċji. (1) L-organizzazzjonijiet tal-produtturi jistgħu jippermettu li produtturi, li ma jkunux imseħbin f’xi organizzazzjoni tal-produtturi, jekk dawn il-produtturi tal-aħħar hekk jitolbu, jirtiraw prodotti mis-suq taħt dawk il-kondizzjonijiet li jistgħu jiġu preskritti: Iżda l-kumpens għall-irtirar tal-prodotti, jekk ikun hemm, li jista’ jitħallas f’forma ta’ għajnuna finanzjarja mid-Direttur lil dawk il-produtturi għandu jiġi mnaqqas b’massimu ta’ għaxra fil-mija tal-kumpens imħallas lill-membri tal-organizzazzjoni tal-produtturi, u sakemm f’dak l-ammont li jitħallas jitqiesu l-ispejjez tal-irtirar kollha merfugħa minn dawk il-produtturi: Iżda wkoll il-kumpens ma għandux jingħata meta l-ammont ta’ prodott irtirat mis-suq ikun ogħla minn perċentaġġ, kif iffissat minn żmien għal żmien mid-Direttur, tal-ammont totali ta’ prodott li kien ikun mod ieħor imtella’ fis-suq mill-produttur. (2) L-organizzazzjonijiet tal-produtturi għandhom jinnotifikaw lid-Direttur dwar kull miżura meħuda skont id-disposizzjonijiet tas-subartikolu (1). 14. (1) Id-Direttur għandu jawtorizza l-ħlas, mill-fond tal-operat, tal-kumpens għall-irtirar mis-suq, liema kumpens ikun iffissat skont regolamenti li jistgħu jiġu preskritti taħt l-artikolu 19, lill-organizzazzjonijiet tal-produtturi jew l-assoċjazzjonijiet bejn il-fergħat interessati li jkunu rtiraw xi prodotti mis-suq skont it-termini tad-disposizzjonijiet ta’ dan l-Att jew ta’ xi regolamenti magħmulin taħtu. (2) Id-Direttur jista’, f’dawk iċ-ċirkostanzi li jidhirlu xierqa, jawtorizza l-ħlas tal-kumpens għall-irtirar tal-prodotti mis-suq ukoll meta l-ammont tal-prodotti rtirati mis-suq ikun ogħla mil-limitu, li jkun ġie stabbilit mid-Direttur fil-bidu tas-sena biex jiġi evitat żbilanċ fl-irtirar ta’ prodotti mis-suq, għall-ħlas ta’ kumpens għall-irtirar ta’ prodotti mis-suq. (3) Fejn l-organizzazzjonijiet tal-produtturi jew l-assoċjazzjonijiet bejn il-fergħat interessati ma jkunux kapaċi jmexxu prodotti irtirati mis-suq lejn xi waħda mid-destinazzjonijiet imsemmija fl-artikolu 15, il-kumpens għall-irtirar għandu jiġi mogħti biss jekk isir disponiment mill-prodotti skont dawk l-istruzzjonijiet li jagħti d-Direttur. 15. Disponiment tal-prodotti. Għandu jsir disponiment mill-prodotti li jkunu ġew irtirati mis-suq skont id-disposizzjonijiet ta’ dan l-Att jew ta’ regolamenti magħmulin taħt u kif ġej, kif jiġi stabbilit mid-Direttur: (a) tqassim b’xejn lil organizzazzjonijiet tal-karità; (b) tqassim b’xejn lil istituzzjonijiet penali, sptarijiet u djar għall-anzjani; (ċ) użu għal skopijiet oħra barra tal-ikel; jew (d) użu bħala għalf għall-bhejjem, kemm bħala prodotti friski kif wkoll wara li jiġu pproċessati mill-fabbriki tal-ġwież. 16. Spezzjonijiet għall-għarrieda. Mingħajr preġudizzju għal kull azzjoni oħra lid-Direttur jista’ jieħu taħt xi waħda mid-disposizzjonijiet ta’ dan l-Att, id-Direttur jista’ jagħmel spezzjonijiet għall-għarrieda sabiex jiġi aċċertat li d-disposizzjonijiet ta’ dan l-Att u ta’ kull regolament magħmul taħt u jiġu applikati u implimentati b’mod xieraq mill-membri tal-organizzazzjonijiet tal-produtturi u tal-assoċjazzjonijiet bejn il-fergħat interessati. 17. (1) Id-Direttur għandu jinnomina dak in-numru mill-uffiċjali tiegħu bħal a spetturi għal kull settur, kif jidhirlu xieraq, li jkunu persuni li jkollhom il-kwalifiki, it-tagħrif tekniku u l-esperjenza xierqa biex jieħu sehem f’dawk l-ispezzjonijiet, kif jista’ jkun meħtieġ biex jaċċertaw li l-organizzazzjonijiet tal-produtturi u l-assoċjazzjonijiet bejn il-fergħat interessati jkunu qed joperaw skont id-disposizzjonijiet tal-Att jew ta’ xi regolamenti magħmulin taħtu. (2) L-ispetturi għandhom, fil-kors ta’ dawk l-ispezzjonijiet, isegwu l-istruzzjonijiet li jistgħu jingħataw mid-Direttur taħt dan l-Att, rigward il-mod, it-tul ta’ żmien u l-metodu ta’ kif isir u l-ispezzjonijiet, u għandhom josservaw ir-regoli tas-segretezza professjonali. 18. Tribunal tar-Reviżjoni Amministrattiva. Sostitwit: A.L.182 tal-2012. (1) It-Tribunal ikollu ġurisdizzjoni li jisma’ u jiddeċiedi appelli magħmula minn min iħoss ruħu aggravat b’xi deċiżjoni tad-Direttur, dwar l-għoti, ir-rifjut jew l-irtirar tar-rikonoxximent ta’ organizzazzjoni tal-produtturi jew ta’ assoċjazzjoni bejn il-fergħat interessati, jew ir-rifjut tad-Direttur għall-ħlas ta’ kumpens għall-irtirar ta’ prodotti mis-suq. (2) It-Tribunal jista’ jeħtieġ li dipartiment jew aġenzija tal-Gvern jagħti lit-Tribunal dik l-informazzjoni jew dak il-parir lit-Tribunal iqis li hu meħtieġ għall-qadi xieraq tal-funzjonijiet tiegħu. (3) Appell minn deċiżjoni tad-Direttur kif imsemmi qabel għandu jsir permezz ta’ rikors u għandu jiġi ppreżentat lis-Segretarju tat-Tribunal fi żmien għoxrin ġurnata mid-data minn meta l-imsemmija deċiżjoni tkun ġiet notifikata. (4) Kap. 490. Kap. 490. Id-disposizzjonijiet tal-Att dwar il-Ġustizzja Amministrattiva, sa fejn japplikaw għat-Tribunal tar-Reviżjoni Amministrattiva, għandhom japplikaw għal kull proċedura quddiem l-imsemmi Tribunal u l-kliem "amministrazzjoni pubblika" fl-imsemmija liġi għandhom jinftiehmu bħala referenza għall-Awtorità. (5) Kap. 490. Kap. 490. Id-disposizzjonijiet tal-artikolu 25 tal-Att dwar il-Ġustizzja Amministrattiva għandhom japplikaw għal kull proċedura pendenti quddiem il-Bord tal-Appelli dwar Organizzazzjonijiet ta’ Produtturi kostitwit taħt l-artikolu 18, kif dak l-artikolu kien fis-seħħ qabel il-bidu fis-seħħ ta’ dan l-artikolu, u dawk l-appelli għandhom jiġu assenjati lit-Tribunal tar-Reviżjoni Amministrattiva skont l-artikolu 25, hawn fuq imsemmi, b’seħħ minn l-1 ta’ Lulju, 2012. 18A. Osservanza tal-prinċipji ta’ mġiba amministrattiva tajba. Miżjud: A.L.346 tal-2008. Imħassar bl-Avviż Legali 182 tal-2012. 19. Regolamenti. Emendat: A.L.426 tal-2007. (1) Il-Ministru jista’ jagħmel regolamenti għall-aħjar twettiq tad-disposizzjonijiet ta’ dan l-Att. (2) Mingħajr preġudizzju għall-ġeneralità tas-subartikolu (1), ir-regolamenti jistgħu jipprovdu għal: (a) il-kriterji li għandhom jintużaw għar-rikonoxximent ta’ organizzazzjonijiet tal-produtturi u assoċjazzjonijiet bejn il-fergħat interessati, inkluż in-numru minimu ta’ membri u l-volum minimu ta’ prodotti li jitqiegħdu fis-suq li huma meħtieġa għar-rikonoxximent; (b) il-kategoriji ta’ prodotti li jikkwalifikaw għall-formazzjoni u rikonoxximent ta’ organizzazzjonijiet tal-produtturi u assoċjazzjonijiet bejn il-fergħat interessati; u l-kategoriji ta’ mistier relatati li jikkwalifikaw għall-formazzjoni ta’ assoċjazzjonijiet bejn il-fergħat interessati; (ċ) il-kondizzjonijiet li taħthom organizzazzjoni tal-produtturi jew assoċjazzjoni bejn il-fergħat interessati titqies li tirrappreżenta settur jew area speċifika; (d) ir-regoli li jirregolaw it-tmexxija u l-operat ta’ organizzazzjonijiet tal-produtturi u assoċjazzjonijiet bejn il-fergħat interessati; (e) l-informazzjoni li organizzazzjonijiet tal-produtturi huma mistennija li jiġbru u jibagħtu meta hekk mitluba, u l-pieni u l-multi amministrattivi li ma għandhomx ikunu iżjed minn elfejn u tliet mija u disgħa u għoxrin euro u sebgħa u tletin ċenteżmu (2, 329.37), li jiġu stabbiliti f’każijiet ta’ dewmien mhux ġustifikat jew negliġenza sistematika fit-twettiq xieraq ta’ dawn ix-xogħlijiet; (f) il-kontenut ta’ programmi tal-operat, u r-regoli li jirregolaw l-allokazzjoni ta’ għajnuna finanzjarja lil fondi tal-operat; (g) il-proporzjon mill-fond tal-operat li tista’ tintuża biex jiġi ffinanzjat l-irtirar ta’ prodotti mis-suq; (h) il-proċedura għat-twaqqif, għall-amministrazzjoni u għall-ispezzjonijiet ta’ organizzazzjonijiet tal-produtturi; (i) il-miżuri li jistgħu jittieħdu mid-Direttur biex jtejjeb il-kompetittività tal-prodotti u l-promozzjoni tagħhom; (j) id-deċiżjoni dwar l-ammont li għandu jitħallas bħala kumpens għall-irtirar ta’ prodott partikolari; u (k) il-pieni u l-multi amministrattivi, li ma għandhomx jkunu iżjed minn elfejn u tliet mija u disgħa u għoxrin euro u sebgħa u tletin ċenteżmu (2, 329.37), li jistgħu jiġu imposti fuq organizzazzjonijiet tal-produtturi u, jew assoċjazzjonijiet bejn il-fergħat interessati li ma jissodisfawx id-dmirijiet tagħhom jew jiksru id-disposizzjonijiet ta’ dan l-Att.